# Herning Nordre og Herning Søndre Provsti

**Provstikontoret, Gl. Kirkevej 33, 7400 Herning**

**E-mail:** **herningnordre.provsti@km.dk** **og herningsoendre.provsti@km.dk**

### Oktober 2023

#### Menighedsråd, kasserere, kirkeværger, gravere og kirkegårdsledere i Herning Nordre og Herning Søndre Provsti, Viborg Stift

Bedes omdelt til kasserer, kirkeværge, graver og kirkegårdsleder.

Vejledning i takster for erhvervelse, forlængelse, ren- og vedligeholdelse mv. af gravsteder på kirkegårde i året 2024

**1. Erhvervelse, forlængelse og reservering af gravsteder** (ikke momspligtig)

|  |  |  |
| --- | --- | --- |
|  | Erhvervelse af gravsted | Forlængelse ud over fredningstiden og reservation |
| Medlem af folkekirken | Kisteplads: 937,62 kr. fratrukket medlemsrabat = gratis i fredningstiden.Urne-/barneplads: 357,36 kr. fratrukket medlemsrabat = gratis i fredningstiden. | 415,45 kr. |
| **Ikke-medlem af folkekirken** | Kisteplads: 937,62 kr. x fredningstiden.Urne-/barneplads: 357,36 kr. x fredningstiden. |

**Erhvervelse af gravsted**

Betalingen for erhvervelse af gravsted indeholder etableringsudgifter til anlæg af kirkegården, bygninger og forrentningen heraf, udgifter til generel drift og vedligeholdelse af hække og fællesarealer samt slutrydning efter fredningstid ophør.

**Gravminder**

Gravminder, f.eks. gravsten, på gravsteder, der er i brug, tilhører gravstedsejeren og er privat ejendom. Det er derfor ejeren af gravstedet, der skal sørge for at udbedre forhold, der udgør en sikkerhedsrisiko på kirkegården samt afholde de udgifter, der er forbundet hermed. Dette gælder også for gravsteder, hvor der er indgået en aftale om flerårig vedligeholdelse. Dette fremgår af Kirkeministerens besvarelse af 18. maj 2022 af spørgsmål S 938. Klik [her](https://www.ft.dk/samling/20211/spoergsmaal/s938/index.htm) for at se besvarelsen.

**Ikke-medlem af folkekirken**

Det er afdødes status på dødstidspunktet (medlem/ikke-medlem), der afgør, om der skal betales for erhvervelse af gravpladsen samt gravkastning/urnenedsættelse.

Ikke-medlemmer skal kun opkræves betaling for den plads, ikke-medlemmet optager i fredningstiden.

Skal der nedsættes en ny kiste eller urne i gravstedet, skal der **igen** betales for pladsen i en fredningsperiode, hvis afdøde ikke var medlem af folkekirken.

Hvis en af forældrene er medlem af folkekirken, har udøbte børn samme rettigheder indtil 18 år.

Valgmenighedsmedlemmer er takstmæssigt sidestillet med ikke-medlemmer.

**Forlængelse ud over fredningstiden**

Ved forlængelse ud over fredningstiden skal der betales et gebyr, der udgør prisen på en timeløn. Gebyret er uafhængigt af, hvor mange år gravstedet fornyes: 415,45 kr.

Ingen betaler for erhvervelse af gravsted ved forlængelse ud over fredningstiden.

**Reservation af gravsteder**

Hvorvidt der kan reserveres et gravsted, og i så fald på hvilke vilkår erhvervelsen kan ske, skal være beskrevet i kirkegårdsvedtægten. Menighedsrådet kan f.eks. betinge sig, at vedligeholdelsen af gravstedet skal overlades til kirkegården mod betaling. Når der til sin tid foretages en begravelse i gravstedet, gælder de almindelige regler. Der skal udstedes et gravstedsbrev, og der skal betales som ved en forlængelse ud over fredningstiden 1 timeløn: 415,45 kr.

2. Gravning, tilkastning af den opgravede jord (ikke momspligtig)

|  |  |  |
| --- | --- | --- |
| Type/Status af afdøde | Medlem af folkekirken | Ikke-medlemmer  |
| Gravkastning kiste, voksengrav | Gratis | 4.569,95 kr. (11 timer) |
| Lørdagstillæg for gravkastning kiste | Gratis | Tillæg på 1.661,80 kr. (4 timer) |
| Gravkastning kiste, barnegrav (indtil 10 års-alderen) | Gratis | 2.077,25 kr. (5 timer) |
| Gravkastning urnegrav og nedsættelse | Gratis | 830,90 kr. (2 timer) |
| Lørdagstillæg for urnenedsættelse  | Gratis | Tillæg på 50 % af gravkastningen |
| For gravning i dobbelt dybde (kiste og urne) | Gratis | Tillæg på 50 % af gravkastningen  |

3. Timekostprisen (momspligtig)

Timekostprisen for arbejde udført på kirkegården for private efter regning: 415,45kr./time ekskl. moms. Prisen inkl. moms: 519,31 kr./time.

|  |  |
| --- | --- |
| Rydning af gravsted før gravning | Betales efter medgået tid  |
| Pyntning af graven og den opgravede jord | Betales efter medgået tid og materialer  |

4. Takst for pleje og vedligehold af gravstedet i et år (momspligtig)

|  |  |  |  |
| --- | --- | --- | --- |
| Timeforbruget for alm. renholdelse af gravsteder i et år | Time-forbrug | Pris kr.ekskl. moms | Pris kr.inkl. moms |
| a. gravsted med 1 kisteplads gravsted med 2 kistepladser gravsted med 3 kistepladser gravsted med 4 kistepladser gravsted med 5 kistepladser urne/barnegravsted | 2,00 3,00 3,724,365,00 1,72  | 830,90 1.246,35 1.545,47 1.811,362.077,25714,57 | 1.038,63**1.557,94**1.931,842.264,202.596,56893,21 |
| b. gravsted i fællesgrav, kiste, anonym gravsted i fællesgrav, urne, anonym  | 1,250,75 | 519,31311,59 | 649,14389,49 |
| c. gravsted i plæne, plade eller skov, 1 kisteplads gravsted i plæne, plade eller skov, 2 kistepladser gravsted i plæne, plade eller skov, 3 kistepladser gravsted i plæne, plade eller skov, 4 kistepladser gravsted i plæne, plade eller skov, urne | 1,552,092,823,301,32 | 643,95868,291.171,571.370,99548,39 | 804,941.085,361.464,461.713,74685,49 |

Pris ved flere end 5 kistepladser

Ved 6 kistepladser og derover beregnes prisen som differencen mellem 4 og 5 kistepladser, tillagt prisen for 5 kistepladser.

# Pleje og vedligehold af gravstedet i et år omfatter

|  |  |
| --- | --- |
| Emne | Beskrivelse |
| Skilte | Kontrol af nummerskilt og markering for renholdelse eller legat er på plads ved mindesten. |
| Vaser | Vaser der ikke er i brug lægges bag mindesten. Granitvaser, kontrolleres om vasen sidder løs og er fri for jord i bunden. |
| Buketter | Visne buketter fjernes en gang om ugen. |
| Anlæg | Tilse at stenkanter ligger, som de skal. Småfejl rettes med det samme. Ved jordsænkning og større skader gives meddelelse til gravstedsejeren. |
| Mindesten | Mindestenens front holdes friklippet. |
| Blomsterbed | Jorden løsnes, luges og blomsterne tilses. |
| Beplantning | Visne stilke klippes af. Udgåede planter, graves op og der gives besked til gravstedsejeren. Roser, Calluna og Erica m.v. beskæres efter årstid.  |
| Stauder | Holdes i optimal vækst. |
| Gravstedet | Hele gravstedet holdes fri for ukrudt. Affejning af stenkant, trædesten og forkanter. Tilse helhedsindtrykket er i orden. |

Omlægning og opretning af gravstedet, og andre arbejder faktureres for medgået tid og forbrugte materialer (momspligtig).

Årlige aftaler på regning skal være skriftlige og kan være lavet på formular i Brandsoft.

5. Ekstra ydelser (momspligtigt)

Ekstra ydelser som granpyntning og plantning af forårs- og sommerblomster m.m. skal kostprisberegnes lokalt.

Regnearket ”kostprisberegning ekstra ydelser 2024” kan bruges til kostprisberegningen.

Kostprisen beregnes: tidsforbrug x timekostprisen + materialer (indkøbspris x (mængde + eventuelt spild)).

**Rydning af gravsteder før fredningstidens udløb**

Sløjfning af gravsted før fredningstidens udløb kan ikke finde sted, da man ifølge lovgivningen ikke kan nedlægge et gravsted i fredningstiden.

Derimod kan et gravsted efter lovgivningen ryddes før fredningstidens udløb, hvis gravstedet ikke holdes i sømmelig stand eller indehaver af brugsretten ikke betaler sine regninger til kirkegården. Indehaver af brugsretten har i sådanne tilfælde fortsat brugsret til gravstedet og derfor pligt til at holde gravstedet i sømmelig stand. Vedligeholder man ikke selv gravstedet skal der betales for vedligehold i hele fredningsperioden (enten årligt til kirkegården eller via GIAS).

Rydning af gravsteder før fredningstidens udløb, skal betragtes som bestilt arbejde og faktureres for medgået tid og mindesten opbevares, indtil fredningstiden er udløbet.

Hvis der opkræves betaling for slutrydning af gravstedet, skal det fremgå af kirkegårdsvedtægten på erhvervelsestidspunktet.

6. Udvidet pleje og vedligeholdelse i en brugsperiode af gravstedet med indbetaling i stiftsmidlerne. Gravstedsvedligeholdelsesaftale (momspligtig)

Aftalen oprettes i GIAS.

Gravstedsvedligeholdelsesaftalen indeholder ud over pleje og vedligehold af gravstedet: fornyelse af udgåede eller forvoksede flerårige planter, opretning efter jordsætning, supplering af perlegrus og muld, rensning og opretning af mindesten.

Gravstedet skal være nyanlagt eller i tilsvarende stand, når aftalen starter. Det anbefales at aftalen for udvidet pleje og vedligeholdelse udløber sammen med gravstedet.

Priser på gravstedsvedligeholdelsesaftaler inkl. moms.

|  |  |  |  |  |  |  |
| --- | --- | --- | --- | --- | --- | --- |
| Udvidet pleje og vedligeholdelse  | 5 år | 10 år | 15 år | 20 år | 25 år | 30 år |
| a. gravsted med 1 kisteplads gravsted med 2 kistepladser gravsted med 3 kistepladser gravsted med 4 kistepladser gravsted med 5 kistepladser  urne / barnegravsted | 5.193,157.789,709.659,2011.321,0012.982,804.466,05 | 10.386,3015.579,4019.318,4022.642,0025.965,608.932,10 | 15.579,4523.369,1028.977,6033.963,0038.948,4013.398,15 | 20.772,6031.158,8038.636,8045.284,0051.931,2017.864,20 | 25.96750038.948,5048.296,0056.605,0064.914,0022.330,25 | 31.158,9046.738,2057.955,2067.926,0077.896,8026.796,30 |
| b. fællesgrav, kiste, anonym fællesgrav, urne, anonym  | 3.245,701.947,45 | 6.491,403.894,90 | 9.737,105.842,35 | 12.982,807.789,80 | 16.228,509.737,25 | 19.474,2011.684,70 |
| c. plæne, plade eller skov, 1 kistepl.  plæne, plade eller skov, 2 kistepl. plæne, plade eller skov, 3 kistepl. plæne, plade eller skov, 4 kistepl. plæne, plade eller skov, urne | 4.024,705.426,807.322,308.568,703.427,45 | 8.049,4010.853,6014.644,6017.137,406.854,90 | 12.074,1016.280,4021.966,9025.706,1010.282,90 | 16.098,8021.707,2029.289,2034.274,8013.709,80 | 20.123,5027.134,0036.611,5042.843,5017.137,25 | 24.148,2032.560,8043.933,8051.412,2020.564,70 |

Gravstedstyper, der ikke findes i skemaet, skal kostprisberegnes og godkendes af provstiet.

**Beregning af en gravstedsvedligeholdelsesaftale:**

En gravstedsvedligeholdelsesaftale beregnes som: pris for almindelig renholdelse i et år inkl. moms x antal år.

Eksempel: Gravsted med 2 kistepladser i 19 år, pris for renholdelse første år 1.557,94 kr.

Vedligeholdelsesaftalens pris: 19 x 1.557,94 = 29.600,86 kr. inkl. moms.

Pris for kombinationsgravsteder.

Renholdelse og vedligeholdelse af gravsteder, der er en kombination af forskellige gravstedsformer, f.eks. 40 % almindeligt gravsted og 60 % plænegravsted, prissættes efter den andel hver gravstedsform udgør.

Eksempel: Gravsted med 1 kisteplads i 27 år, 40 % almindeligt gravsted og 60 % plænegravsted.

Pris første år. 40 % af 1.038,63 = 415,45 kr. + 60 % af 804,94 = 482,96 kr. = 898,41 kr.

Pris i 27 år: 801,66 x 27 = 21.644,82 kr. inkl. moms.

Ekstra ydelser på en gravstedsvedligeholdelsesaftale.

Ekstra ydelser på en gravstedsvedligeholdelsesaftale beregnes som: pris ekstra ydelse pr. stk. inkl. moms x antal x antal år.

Eksempel 11 stedmoder à 16,85 kr. i 25 år:

Pris ekstra ydelse: 16,85 x 11 x 25 = 4.633,75 kr. inkl. moms.

**Forlængelse eller fornyelse af en gravstedsvedligeholdelsesaftale.**

Ved en forlængelse eller fornyelse af en gravstedsvedligeholdelsesaftale, skal prisen beregnes fra den 01.01 og til den nye udløbsdato den 31.12.

Tilbud fra GIAS

Selvom der øverst på en GIAS-aftale står *tilbud*, så er det vigtigt at understrege, at det er en pligtig aftale, som skal indbetales for de afdelinger på kirkegården, hvor der er obligatorisk renholdelse i brugsperioden.

Grunden til, at GIAS-aftaler udstedes som tilbud, er fordi der ofte udsendes flere tilbud, og det vil momsmæssigt være uhensigtsmæssigt, hvis de blev udstedt som fakturaer i stedet. Det vil nemlig medføre betaling og tilbageførsel af moms for hvert tilbud, som ikke anvendes.

*Husk* at udskrive og aflevere/sende tilbuddet til kunden.

Det er ikke tilladt at tage et gebyr for at lave GIAS-aftaler.

7. Valgmenighedsmedlemmer.

Valgmenighedsmedlemmer er takstmæssig sidestillet med ikke-medlemmer af folkekirken. (i henhold til brev fra Kirkeministeren af 16.10.2003 dokument nr. 153 340).

8. Takst for ikke-folkekirkemedlemmers brug af kirke/kapel (ikke momspligtig).

Takst for leje af kirke/kapel og kirketjener for ikke medlemmer af folkekirken og valgmenighedsmedlemmer. Lejen af kirke/kapel dækker lys, varme, slitage m.m. og kirketjener (graver/kirketjener som altid er til stede). Taksten er for en normal handling af op til 1 times varighed.

|  |  |
| --- | --- |
| **Takst for ikke-folkekirkemedlemmers brug af kirke/kapel ved begravelse og bisættelse** | **Pris kr.** |
|  Leje af kirke/kapel inkl. kirketjener  | 2.492,70 |
|  + Evt. organist (2 x timekostprisen) | 830,90 |
|  + Evt. kirkesanger (2 x timekostprisen) | 830,90 |

9. Årlige aftaler på regning.

 Årlige aftaler på regning skal være skriftlige og kan være lavet på formular i Brandsoft.

Priser er reguleret med Danmarks Statistiks forbrugerprisindeks i henhold til [*vejledning om beregning af kirkegårdstakster*](https://www.retsinformation.dk/eli/retsinfo/2018/9685) (VEJ nr. 9685 af 22. august 2018) fra Kirkeministeriet.

Nyt takstblad udsendes november 2024.